  Майя Бывальцева Балезино ёросын тӧролэн интыяз кандидатъёсты быръёнъя конкурс ялӥзы. Сыӵе пумкылъян кутӥзы 27-тӥ пӧсьтолэзе муниципал кылдытэтысь Депутатъёслэн кенешсылэн азьвыл чакламтэ сессияз. Озьы ик конкурсъя ӧрие ёрослэсь ёзчиоссэ юнматӥзы. Кандидатъёслэсь ужкагазъёссэс 2-тӥ гудырикошконысен кутыны кутскозы. Тодэ вайытом, Балезино ёрослэн тӧроез Ришат Мухгалимов ужысьтыз 29-тӥ южтолэзе кошкиз. Али солэсь ужзэ быдэсъя ёрос администрацилэн тӧроезлэн нырысетӥ воштӥсез Василий Некрасов. Удмуртилэн тӧроезлэсь ужзэ огдырлы быдэсъясь Александр азьвылгес вераз вал, Балезино ёрос элькунын нырысетӥез луоз, кытын тӧроез депутатъёс пӧлысь ӧвӧл, ӧрилэн пумкылъянэзъя быръёзы. Удмуртиысь муниципалитетъёслы тӧроез конкурс амалэн бырйыны луонлык сётӥсь катэз элькунысь Кун Кенеш 25-тӥ оштолэзе кутӥз. Озьы пумкылъян кутӥзы, Балезино ёрослэсь кивалтӥсьсэ тямыс муртлэсь конкурс ӧри быръёз шуыса. Тегъёс: Политика Балезино Удмуртия тӥрлык  